钦定古今图书集成/明伦汇编/官常典/第069卷 > 临海王子顼
## 钦定古今图书集成/明伦汇编/官常典/第069卷 > 临海王子顼

按《宋书》本传，“临海王子顼，字孝列，孝武帝第七子也。
大明四年，年五岁，封历阳王，食邑二千户，仍为冠军
将军、吴兴太守。五年，改封临海王，户邑如先。其年，遣
使持节都督广、交二州、湘州之始兴、始安、临贺三郡
诸军事、征虏将军、平越中郎将、广州刺史。未之镇，徙
荆州刺史，将军如故。八年，进号前将军。前废帝即位”，
以本号都督荆、湘、雍、益、梁、宁、南北秦八州诸军事，刺
史如故。明帝即位，解督雍州，以为镇军将军、丹阳尹，
寻留本任，进督雍州，又进号平西将军。长史孔道存
不受命，举兵反，以应晋安王子勋。子勋即伪位，进号
卫将军、开府仪同三司。䧿尾奔败。吴喜、张兴世等军
至，子顼赐死，时年十一。葬巴陵。